|  |
| --- |
| **Стандард 2. Сврха студијског програма**Студијски програм има јасно дефинисану сврху и улогу у образовном систему, доступну јавности.  |
| **Опис (највише 500 речи)**Студијски програм Геологија мастер академских студија постоји ради образовања компетентних стручњака са формалном квалификацијом Мастер геолог, која је предвиђена Националним оквиром квалификација, односно Листом Националног савета за високо образовање, која дефинише звања и стручне, академске и научне називе. Знања, вештине и компетенције које стичу свршени студенти овог студијског програма чине их запошљивим и релевантним за тржиште рада, а истовремено им омогућавају наставак образовања на нивоу докторских студија истог или неког од сродних програма, на истој високошколској установи или на некој сродној високошколској установи у свету.Мастер академске студије геологије представљају једини курикулум у академској мрежи Србије, којим нуди образовање у пољу природно-математичких наука, за област геологије. То је програм који је се директно наслања на претходно остварено општегеолошко образовање које је студентима дало основна знања о динамици наше планете, пореклу и развоју живота на њој, генези, карактеризацији са различитих аспеката и размештају минерала, стена и различитих природних богатстава, могућностима њиховог коришћења, као и мерама заштите од природног и антропогеног утицаја. На нивоу мастер академских студија образују се специјализовани и препознатљиви кадрови који су у могућности да изврше широк спектар сложених послова из домена геолошке карактеризације непознатог терена, биостратиграфских, палеоеколошких и палеогеографских реконструкција, музеологије и гемологије, заштите земљишта и животне средине уопште, као и из специјалних метода проучавања различитих природних и вештачких материјала. Ови висококвалитетни кадрови у могућности су да учествују у свим мултидисциплинарним и интердисциплинарним проучавањима и научним и привредним пројектима у којима постоји потреба за знањима и вештинама из области гео-наука.Стручњаци који се образују похађањем студијског програма Геологија мастер академских студија потребни су и корисни друштву у Србији. Резултати рада ових кадрова доприносе значајним побољшањима у прецизнијем дефинисању и развоју експлоатационих стратегија у индустрији различитих минералних ресурса, одрживог развоја, испитивању утицаја и могућности мониторинга и смештаја идустријског отпада, као и у разумевању различитих типова геолошког опасности и могућностима редукције ових ризика.Сврха студијског програма мастер академских студија геологије у потпуном је складу с основним задацима и циљевима Универзитета у Београду – Рударско-геолошког факултета. Осим тога, предложени курикулум овог студијског програма доприноси квалитету мреже високошколског образовања, и у складује са приоритетима Стратегије високог образовања у Србији. Према свим својим елементима овај студијски програм је потпуно интегрисан у европску академску мрежу студијских програма гео-наука. |
| **Евиденција:** Публикација установе (у штампаном или електронском облику, сајт институције) - [**Прилог 1.1**](../Prilozi/Prilog%201.1.docx) |